ඇමරිකානු එෆ්.බී. අයි ඉතිහාසයට 1971 නොවැම්බර් 24 වැනිදා කිසිසේත්ම අමතක නොවෙන බව සහතික කර කියන්නට පුළුවනි. එයට හේතුව නම් ඩී.බී කූපර් නමැති හාදයා ගුවන් යානයක් පැහැරගෙන එෆ්.බී. අයි ඇසට වැලි ගසා අතරමගදී පැරෂුටයකින් පලා ගිය දිනය එදා බැවිනි. සැකකරුවන් 800 දෙනෙකුගෙන් ප‍්‍රශ්න කරමින් හා ඇමරිකානු පුරවැසියන් දහස් ගණනකගෙන් තොරතුරු විමසමින් වසර ගණනාවක් ප්ලේන් හොරා පසුපස හඹා ගියද, ඇමරිකානු එෆ්.බී. අයි ආයතනය අපකීර්තියට පත් කරමින් ප්ලේන් හොරා සදහටම සැඟව ගියේය. අදටත් ඩී.බී කූපර්ගේ ගුවන් මංකොල්ලය නොවිසඳුණු අබිරහසක් ලෙස එෆ්.බී. අයි ඉතිහාසයේ හා ඇමරිකානු අපරාධ ඉතිහාසයේ ඉතිරිව ඇත. 2006 සිට 2016 දක්වා වසර 10ක් යනතුරු මෙම පරීක්ෂණය අඛණ්ඩව සිදු කෙරිණි.  1971 නොවැම්බර් 24 වැනිදා සැන්දෑවේ, පෝට්ලන්ඩ් අන්තර්ජාතික ගුවන් තොටුපළට පැමිණි ඩැන් කූපර් යනුවෙන් තමා හඳුන්වාගත් හාදයෙක් නෝර්ත්වෙස්ට් ඔරියන්ට් එයාලයින් වෙතින් වොෂිංටනයේ සියැටල් දක්වා යාමට ගුවන් ටිකට්පතක් මිලදී ගත්තේය. පෝට්ලන්ඩ්හි සිට සියැටල් දක්වා යාමට සාමාන්‍යයෙන් ගතවෙන්නේ පැය භාගයකි.
ඩී.බී.කූපර් පැහැරගත්තේ කුමක්ද?
ගුවන් යානයක්